Dragi učenici, tijekom narednih tjedana ćete učiti matematiku od kuće. Za početak nekoliko uputa.

Svaki dan kada imate matematiku po rasporedu (osim četvrtka) dobiti ćete materijale i zadatke za učenje u dijelu Bilješke sa sata naslovljene datumom. Od vas se očekuje da redovito izvršavate sve obaveze i rješavate domaću zadaću što ću pregledavati i davati vam povratne informacije. Imate na raspolaganju cijeli dan da dovršite zadatke u vrijeme kada vam bude odgovaralo. Sljedeći dan ću to pregledati. Rješenja nekih zadataka iz domaće zadaće moći ćete pronaći sljedeći dan u Biblioteci sadržaja pod Zadaća kako biste mogli učiti po njoj.

Sretno!

U bilježnicu iz matematike napišite naslov:

16.3.2020. Priprema za ispit znanja

Napomena: iako ćemo ispit odgoditi do daljnjega, nakon ponavljanja ćemo krenuti na novo gradivo).

-U bilježnicu iz matematike riješi sljedeće zadatke, fotografiraj bilježnicu tabletom i umetni fotografiju na ovaj list.

Zadatci:

1. Nacrtaj kružnicu k(S, 3 cm) i jednu njezinu točku T. Konstruiraj tangentu kružnice koja sadrži točku T.
2. Izračunaj opseg i površinu kruga čiji je promjer duljine 5.7 cm.
3. Izračunaj površinu i opseg kružnog isječka u kružnici radijusa 9 cm pridružen središnjem kutu od 50°.
4. Koliki je obodni kut ako je središnji kut 123˚ 16' ?
5. Izračunaj opseg i površinu kružnog cvjetnjaka kojemu je radijus 3 m. Koliko grmova lavande stane uz vanjski rub cvjetnjaka ako je svaki grm širok 5 dm?
6. U kružnicu je upisan trokut ΔABC. Središnji kut pridružen kružnom luku AB ima 132°, a središnji kut pridružen kružnom luku CA ima 73°. Kolike su veličine kutova tog trokuta?

Ako imaš kakvih pitanja vezano uz zadatke postavi ih ovdje: